বানিয়াচং প্রতিনিধি ॥ বানিয়াচং উপজেলার বড়ইউড়ি ইউনিয়নের হলদারপুর ও কালাইনজুড়া গ্রামবাসীর মধ্যে প্রথম দফা সংঘর্ষে অন্তত ১০ জন আহত হয়েছে। এর জের ধরে দুই গ্রামের হাজার হাজার মানুষ দ্বিতীয় দফা সংঘর্ষের জন্য দেশীয় অস্ত্রশস্ত্রে সজ্জিত হলেও পুলিশের উপস্থিতি ঘটায় রক্ষা পেয়েছেন এলাকাবাসী। জানা যায়, নারী অপহরণ মামলা নিয়ে বিরোধকে কেন্দ্র করে গত বুধবার রাতে কসবার মেলা থেকে বাড়ী ফেরার পথে ইউপি অফিসের কাছে কালাইনজুড়ার মামুন মিয়ার ছেলে ভুট্টো ও রিপন গংরা হলদারপুরের রাজন মিয়াকে মারধোর করে। এর জের ধরে গতকাল বৃহস্পতিবার ভোরে উভয় পক্ষের লোকজন সংঘর্ষে লিপ্ত হলে হলদারপুরের আব্দুল ওয়াদুদ, হাবিবুর রহমান, আবিদুর রহমান, কালাইনজুড়ার আঙ্গুর মিয়া, রিপন, ভুট্টোসহ অন্তত ১০ জন আহত হয়। পরে দুই গ্রামের লোকজনের মধ্যে ...